ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદ પણ આ ચૂંટણીને વધારે રસપ્રદ બનાવી રહ્યા છે, ત્યારે 18 નવેમ્બરના ભાજપ દ્વારા ઉમેદવારોની બીજી યાદી બહાર પાડવામાં આવી છે. આ યાદીમાં પોરબંદરની વિધાનસભા સીટ પરના ઉમેદવાર તરીકે બાબુ બોખિરિયાની પસંદગી કરવામાં આવી છે. તો બાબુ બોખિરિયા વિષે થોડુ જાણીએ. બાબુભાઈનો જન્મ 12 માર્ચ 1953ના રોજ પોરબંદરના બોખીરા તાલુકામાં થયો હતો. બાબુભાઈના પિતાનું નામ ભીમાભાઈ બોખિરિયા છે. બાબુભાઈએ સૌરાષ્ટ્ર યૂનિવર્સિટીમાંથી કેમિસ્ટ્રીમાં સ્નાતક સુધીનો અભ્યાસ કર્યો છે. તેઓ ગુજરાત સરકારના જળ સંસાધન મંત્રી છે.